**Тоталитарни режими у Европи: фашизам и нацизам – сличности и разлике**

Фашизам је покрет који се јавља после Првог светског рата. Тај израз изведен је од италијанске речи *il fascimo* што значи савез, удружење или сноп. Та реч потиче од латинске речи *fascio* што значи „свежањ прућа“. *Fasces* као *insignia imperii* (знаци власти) су били свежњеви прућа у које су биле заденуте секире, а носили су их ликтори, пратиоци високих магистрата у Старом Риму.

Фашизам је, у историји XX века, имао два значења – прво, означава један сасвим одређен италијански покрет, који је прерастао у странку, преузео власт у Италији, увео је у Други светски рат и у њему доживео свој слом. Тај појам се користи и као збирна именица свих десничарских политичких покрета, укључујући и италијански, и то му је друго значење.

Фашизам се првобитно јавља као покрет 1919. године када је у Милану одржан онивачки скуп. Те године, 23. марта, одржана је оснивчка скупштина на Пјаци Сан Сеполкро и настали су *fasci di combattimento*, тј. *„борбени снопови“*.

Разлоге настанка, и брзог успона фашизма треба, пре свега, тражити у **веома лошој економској ситуацији послератне Италије**, незадовољеним империјалистичким тежњама ове државе, која је, узгред, била једна од победница у Првом светском рату, али и у растућем национализму и енормном страху од јачања комунизма и социјализма.

**Често се поистовећују италијански фашизам и немачки нацизам, иако постоје бројне разлике између та два тоталитарна покрета!!**

**Вођа италијанских фашиста био је Бенито Мусолини, са титулом „Дуче“ (il Duce).**

**Вођа немачких нациста је био Адолф Хитлер, са титулом „Фирер“ (Fuhrer).**















